b'\n_START_ARTICLE_\nMV \xc2\xabPrincess Victoria\xc2\xbb\n_START_PARAGRAPH_\nMV Princess Victoria var en britisk ferge som sank 31. januar 1953 i North Channel mellom Storbritannia og Nord-Irland, med tapet av 133 liv. Det var den verste maritime katastrofe i Storbritannias farvann siden andre verdenskrig._NEWLINE_Princess Victoria var en av de tidligste roll-on-roll-off-fergene, bygget i 1947. Hun var i fart for British Railways p\xc3\xa5 krysning fra Stranraer i Skottland til Larne i Nord-Irland.\n_START_SECTION_\nForliset\n_START_PARAGRAPH_\nForliset til Princess Victoria skjedde i en kraftig storm som ogs\xc3\xa5 for\xc3\xa5rsaket oversv\xc3\xb8mmelseskatastrofen Watersnood van 1953 (nederlandsk navn).  Uv\xc3\xa6ret medf\xc3\xb8rte 531 d\xc3\xb8dsulykker bare i Storbritannia, men forliset til Princess Victoria var den verste enkeltulykken i stormen._NEWLINE_De ekstreme v\xc3\xa6rforholdene \xc3\xb8dela baugporten p\xc3\xa5 skipet og tillot vann til \xc3\xa5 komme inn p\xc3\xa5 bildekket. Klokka 9.46, to timer etter at fergen forlot Stranraer, ble det sendt ut en melding: \xc2\xabHove-to off mouth of Loch Ryan. Vessel not under command. Urgent assistance of tugs required\xc2\xbb. Med en krenging til styrbord, som \xc3\xb8kte ved at lasten forskj\xc3\xb8v seg, fortsatte vann \xc3\xa5 komme inn i skipet. Klokka 10.32 ble det sendt ut SOS, og ordre om \xc3\xa5 g\xc3\xa5 fra borde ble gitt klokka 14.00.\n_START_SECTION_\nD\xc3\xb8de\n_START_PARAGRAPH_\nDet var 133 d\xc3\xb8de, inkludert visestatsminister for Nord-Irland, Maynard Sinclair og parlamentsmedlem for North Down, Sir Walter Smiles. _NEWLINE_Det var ingen kvinner eller barn blant de 40 som overlevde. Ulykken sjokkerte mange, fordi den skjedde ved en rutinetur p\xc3\xa5 en relativt kort rute i det man trodde skulle v\xc3\xa6re trygt farvann, selv om det var ekstremv\xc3\xa6r denne dagen.\n_START_SECTION_\nHeder\n_START_PARAGRAPH_\nSkipets radiotelegrafist David Broadfoot ble posthumt tildelt George Cross. Hans medalje er p\xc3\xa5 permanent utstilling i Stranraer Museum. George Medal ble tildelt skipets kaptein posthumt og flere personer involvert i redningsoperasjonen. _NEWLINE_I Larne, en liten by som i stor grad var basert p\xc3\xa5 havna, var de fleste familier ber\xc3\xb8rt p\xc3\xa5 en eller annen m\xc3\xa5te. En seremoni ble holdt i havna, kranser ble kastet p\xc3\xa5 vannet, og menigheten sang \xc2\xabLord, hear us when we cry to thee, for those in peril on the sea\xc2\xbb.\n_START_SECTION_\n\xc3\x85rsaker\n_START_PARAGRAPH_\nUnders\xc3\xb8kelseskommisjonen fant at Princess Victoria gikk tapt p\xc3\xa5 grunn av en kombinasjon av \xc3\xa5rsaker. For det f\xc3\xb8rste var ikke baugporten tilstrekkelig robust. For det andre var systemet for \xc3\xa5 f\xc3\xa5 bort vann fra bildekket ikke tilstrekkelig. Rapporten konkluderte med at \xc2\xabOm Princess Victoria hadde v\xc3\xa6rt s\xc3\xa5 solid som folka som bemannet henne, da ville alt ha g\xc3\xa5tt bra og katastrofen v\xc3\xa6rt unng\xc3\xa5tt\xc2\xbb.\n_START_SECTION_\nMarkeringer\n_START_PARAGRAPH_\nI 2003, ved femti\xc3\xa5rsminnet, ble en ny plakett med navnene til de tapte avduket i Victoria Memorial i Agnew Park, Stranraer. En sekkepipebl\xc3\xa5ser spilte melodien \xc2\xabLament of the MV Princess Victoria\xc2\xbb. To nye plaketter ble ogs\xc3\xa5 avduket i Victoria Memorial i Larne._NEWLINE_RNLB Sir Samuel Kelly, fra Donaghadee, en av de to redningsb\xc3\xa5tene som var involvert i Princess Victorias bergingsoperasjon, er i samlingen Ulster Folk and Transport Museum.\n_START_SECTION_\nAndre forlis\n_START_PARAGRAPH_\nDet har v\xc3\xa6rt noen lignende forlis med roll-on roll-off-ferger, for eksempel M/S \xc2\xabHerald of Free Enterprise\xc2\xbb og M/S \xc2\xabEstonia\xc2\xbb.'